Tisztelt Szülő! Kedves Diákunk!

A nemzeti köznevelésről szóló 2011. évi CXC. törvény 27. § (11) alapján a **mindennapos testnevelés heti legfeljebb 2 órája alól felmentés adható** az alábbiak szerint:

"Az iskola a nappali rendszerű iskolai oktatásban azokban az osztályokban, amelyekben közismereti oktatás is folyik, azokon a tanítási napokon, amelyeken közismereti vagy szakmai elméleti oktatás is folyik, megszervezi a mindennapos testnevelést legalább napi egy testnevelés óra keretében, amelyből legfeljebb heti két óra

a) a kerettanterv testnevelés tantárgyra vonatkozó rendelkezéseiben meghatározott oktatásszervezési formákkal, műveltségterületi oktatással,

b) iskolai sportkörben való sportolással,

c) versenyszerűen sporttevékenységet folytató igazolt, egyesületi tagsággal rendelkező vagy amatőr sportolói sportszerződés alapján sportoló tanuló kérelme alapján a tanévre érvényes versenyengedélye és a sportszervezete által kiállított igazolás birtokában a sportszervezet keretei között szervezett edzéssel,

d) egyesületben legalább heti két óra sporttevékenységet folytató tanuló kérelme alapján - amennyiben délután szervezett testnevelés órával ütközik - a félévre érvényes, az egyesület által kiállított igazolással váltható ki.”

A felmentési kérelem **letölthető**, **mellékletét képezi a sportszervezet/egyesület által az adott tanévre kiállított igazolás**.

A szülő által aláírt kérelmek sportszervezeti igazolással együtt történő **leadási határideje: október 15.**

**Bánfalvi Róbert**

**igazgatói jogkörben eljáró igazgatóhelyettes**